Barcelóna

Miranduléś C'l artìcul chè 'l è scrit in Miranduléś Al stéma dla sità La sità ad Barcelóna in sla mapa La Cà Batlló ad Gaudí La Cà Milà, patrimòni dl'umanità Barcelóna (Barcelona in Catalàn e pruninsiâ [bəɾsəˈlonə]; in Spagnōl pruninsiâ [baɾθeˈlona]) l'è na sità dal nòrd-èst dla Spaggna 'd un migliòṅ e siē 'd abitànt, caplōg dla Catalógna. L'è la secónda sità più granda dal paéś dòp Madrìd e la gh'à òṅ di pòrt più impurtànt dal Mediterràneo. In dal 1992 l'à uspitâ i śōg ulìmpig. La s divìd in déś quartēr: Ciutat Vella (al sèntar stòric), Eixample, Sants-Montjuïc, Les Corts, Sarrià-Sant Gervasi, Gràcia, Horta-Guinardó, Nou Barris, Sant Andreu e Sant Martí. La gh'à siē spiàgi dimóndi bèli: Sant Sebastià, Barceloneta (la più cgnusùda), Nova Icària, Bogatell, Mar Bella e Nova Mar Bella, qvésta chè par qvéi ch'i s vōlan cavàr śò tut. Fra i sò munumènt più impurtànt a 'rcurém la Sagrada Família 'd Antoni Gaudí, al Palàs dla Mùśica Catalàna ad Lluís Domènech i Montaner, dvintâ patrimòni dl'umanità par l'UNESCO in dal 1997, la Catedràla dla Sant'Eulalia, la Cà Batlló e la Cà Milà, dita „La Pedrera“, caplavōr 'd Antoni Gaudí. Famóśi i èṅ al Rambli, di viài dimóndi lung in dua la gint la pōl giràr libra. Al stadi 'd fólbar 'l è 'l Camp Nou (Camp Nóṿ) druâ da la squàdra dal FC Barcelona. 'L areopòrt 'l è internasiunàł e 'l s ciàma El Prat. La sindichésa 'd Barcelóna, da 'l 2015, l'è l’Ada Colau dna lista sìvica cun 'l apòǵ dal partî Podemos (A psém). Persunàǵ ligâ a Barcelóna Montserrat Caballé, cantànta lìrica Lluís Domènech i Montaner, architét Antoni Gaudí, architét Vanessa Incontrada, mudèla, atōra e preśentadōra Joan Miró, pitōr e scultōr Manuel Valls, prim minìstar francéś Albert Ramos Viñolas, tenìsta Marcel Granollers-Pujol, tenìsta Félix Mantilla, tenìsta Àlex Corretja, tenìsta Sergi Bruguera, tenìsta Arantxa Sánchez Vicario, tenìsta Gerard Piqué, śugadōr ad balòṅ Pau Gasol, śugadōr ad bàsket Bigas Luna, regìsta Ventura Pons, regìsta Mercè Rodoreda, scritora Culegamènt estéran (ES) Al sit uficiàl dla sità ad Barcelóna